CELEX: C2004/201/40
Language: da
Date: 2004-08-07 00:00:00
Title: Sag T-186/04: Sag anlagt den 25. maj 2004 af Spa Monopole, Compagnie Fermière de Spa mod Kontoret for Harmonisering i det Indre Marked (Varemærker og Design)

7.8.2004   
            
            
               DA
            
            
               Den Europæiske Unions Tidende
            
            
               C 201/18
            
         Sag anlagt den 25. maj 2004 af Spa Monopole, Compagnie Fermière de Spa mod Kontoret for Harmonisering i det Indre Marked (Varemærker og Design)
   (Sag T-186/04)
   (2004/C 201/40)
   Processprog: fransk
   Ved De Europæiske Fællesskabers Ret i Første Instans er der den 25. maj 2004 anlagt sag mod Kontoret for Harmonisering i det Indre Marked (Varemærker og Design) af Spa Monopole, Compagnie Fermière de Spa, Spa (Belgien), ved avocats Laurent de Brouwer, Emmanuel Cornu, Eric De Gryse og Donatienne Moreau. Den anden part i sagen for appelkammeret var Spaform Limited.
   Sagsøgeren har nedlagt følgende påstande:
   
               —
            
            
               Afgørelse truffet den 25. februar 2004 af Fjerde Appelkammer i sag R 827/2002-4 vedrørende afslag på sagsøgerens klage over indsigelsesafdelingens afgørelse, hvorved denne forkastede sagsøgerens indsigelse mod registrering af ordmærket »SPAFORM« for varer i klasse 7, 9, 11, annulleres.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter:
   
               Ansøger om EF-varemærket:
            
            
               Spaform Limited.
            
         
               EF-varemærket, der søges registreret:
            
            
               Ordmærket »SPAFORM« — ansøgning nr. 609 776 for varer i klasse 7 (pumper m.v.), klasse 9 (apparater og instrumenter til måling af tryk) og klasse 11 (badekar med strømhvirvler).
            
         
               Indehaver af det i indsigelsessagen påberåbte varemærke eller tegn:
            
            
               Sagsøgeren.
            
         
               Det i indsigelsessagen påberåbte varemærke eller tegn:
            
            
               Det nationale varemærke SPA for varer i klasse 32 (mineralvand m.v.).
            
         
               Indsigelsesafdelingens afgørelse:
            
            
               Indsigelsen forkastes.
            
         
               Appelkammerets afgørelse:
            
            
               Klagen afslås.
            
         
               Søgsmålsgrunde:
            
            
               Tilsidesættelse af artikel 18, stk. 1, i forordning (EF) nr. 2868/95 (1). På grundlag af denne artikel fandt Indsigelsesafdelingen, at de oplysninger, som Harmoniseringskontoret var i besiddelse af ved udløbet af indsigelsesfristen, ikke gav mulighed for at identificere det påberåbte ældre varemærke. Sagsøgeren har bestridt denne konklusion.
            
         
      (1)  Kommissionens forordning (EF) nr. 2868/95 af 13.12.1995 om gennemførelsesbestemmelser til Rådets forordning (EF) nr. 40/94 om EF-varemærker (EFT L 303, s. 1).